sv fi fi id fi fi fr tr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi sl fi fi fi fi fi fi en fi de fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi de fi fi fi fi fi fi fi fi fi en fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi en fi fi fi fi fi fi fi fi fi fi fi fi fi fi fi fi fi fi ru fi fi sv fi fi fi fi fi fi fi fi fi fi fi fi fi fi fi fi sv fi fi fi fi fi fi fi fi fi fi fi fi fi fi fi fi fi fi tr tr fi en fi en en en da fi fi fi fi fi eo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi zh en en en fi fi sv en en fi uk fi fi fi fr fi fi fi en fi fi fi
Wiki Loves Monuments -finalistit on valittu
Jury on valinnut kymmenen finalistia jatkoon kansainväliseen kilpailuun. Kuka voittaa Suomen kilpailun? Voittaja, finalistit ja kotimaisen jälleenkuvauskilpailun voittajat palkitaan palkintojenjakotilaisuudessa Kansallismuseon Ateljee-tilassa (Mannerheimintie 34) 29.11. klo 17.00 alkaen. Tervetuloa!
Kolttakulttuurisäätiön asiamies Mari Korpimäki kirjoittaa nyt julkaistavassa kirjoituksessaan kilpailun teemasta, pyhästä paikasta kolttasaamelaisesta näkökulmasta Kerran suomalaiset yrittivät myydä koltille radiota. Koltat kuuntelivat kohteliaasti ja sanoivat sitten: ”Peltipurkin ääni häiritsee metsän musiikkia”. Kilpailun toisena henkisinä valmentajana on toiminut vastaava metsäkulttuuriasiantuntija Reetta Karhunkorva Metsämuseo Lustosta.
Tuomaristossa kuvia arvioivat lisäksi Valokuvataiteen museon intendentti Anni Wallenius puheenjohtajana sekä Helsingin kaupunginmuseon kuvakokoelmien tutkija Yki Hytönen, Wikimedia Suomi ry:n hallituksen jäsen Hanna Mäki ja Museoviraston Kuvakokoelmien valokuvaaja Soile Tirilä.
Kotimaisen kilpailun finalistit esitellään Wiki Loves Monuments 2019 -sivustolla.
Julkaistu 14.11.2019 kategoriassa Jälleenvalokuvaus, kirjoittanut Susanna Ånäs.
Wiki Loves Monuments -valokuvauskilpailu on jo puolessa välissä!
Kuva: Kimmo Kauppi, Metsie-keruun kokoelma, Lusto.
Maailman suurimman valokuvauskilpailun titteliä kantava Wiki Loves Monuments käynnistyi syyskuun alussa. Kilpailussa kuvataan suojeltuja rakennuksia, valtakunnallisesti merkittäviä rakennettuja ympäristöjä, maailmanperintökohteita ja arkeologisia kohteita. Kotimaisessa kilpailussa on lisäksi kaksi jälleenvalokuvaussarjaa.
Kilpailun juryyn on tänä vuonna kutsuttu kaksi henkistä valmentajaa, joiden blogitekstit valottavat kilpailun tämän vuoden teemaa Pyhä paikka.
Ensimmäisen kirjoituksen Metsä kirkkoni olla saa on kirjoittanut on Reetta Karhunkorva, vastaava metsäkulttuuriasiantuntija Suomen Metsämuseossa Lustossa.
Olen ollut pitkään kiinnostunut luontoon liittyvistä kulttuurisista merkityksistä ja siihen liittyen kansanperinteen heijastamista uskomuksista ja käsityksistä – menneisyyden arvoista ja ajattelusta. Entisaikojen pyhät luonnonpaikat puhuttelevat, kuten vaikkapa Astuvansalmen kalliomaalaukset ja Astuvan Ukko.
Seuraavan kirjoituksen kirjoittaa Kolttakulttuurisäätiön asiamies Mari Korpimäki.
Julkaistu 18.09.2019 kategoriassa Jälleenvalokuvaus, kirjoittanut Susanna Ånäs.
Suomi-kuvaaja sai Wiki Loves Monuments -kunniamaininnan!
Sheikki Lotfallahin moskeija (Q856356) Eṣfahān, Iran. Kuvaaja Alireza Akhlaghi. CC BY-SA 4.0.
Wiki Loves Monuments -kilpailun kansainvälisen sarjan voittajaksi valittiin Alireza Akhlaghin kuva UNESCON maailmanperintökohteen Sheikki Lotfallahin moskeijan katosta. Tuomariston mukaan kuva on kaunis sommitelma, joka on yhdistelmä kupolin pyöreätä ja syvennyksen säteittäisiä elementtejä. Sen hämmästyttävä syväterävyys tuo esiin koristellun katon jokaisen tiilen.
Alireza Akhlaghi kertoo kuvan ottamisesta seuraavasti:
Sheikki Lotfallahin moskeijassa ei ole sallittua valokuvata jalustan kanssa. Siksi olin anonut ammattivalokuvaajan lupaa. Kello oli tasan kaksitoista, kun menin moskeijaan ja esitin lupani. Vartija sanoi, että heidän täytyy sulkea paikka kahdeksi tunniksi, joten kuvaaminen ei ole mahdollista. Minä vaadin, että kuva on otettava heti. Lopulta he suostuivat, mutta sanoivat, että paikka on lukittava tiiviisti ja valot on sammutettava. Niin päädyin Sheikki Lotfallahin moskeijan kupolin alle kahdeksi tunniksi kuvaamaan aivan itsekseni.
Moskeijasta on olemassa paljon samalla lailla sommiteltuja kuvia. Sulkemisen takia tässä kuvassa ei kuitenkaan ole niissä kaikissa näkyvää keinovaloa, joka tuhoaa katon ja alttarin kauniit värisävyt.
23. Helsingin tuomiokirkko. Helsinki, Suomi. Kuvaaja Julie Tsarfati. CC BY-SA 4.0.
Julie Tsarfatin upea kuva Helsingin tuomiokirkosta sai kansainvälisen sarjan kunniamaininnan ja pääsi sijalle 23. Tämä on tähän mennessä paras saavutus Suomesta!
Kansainvälinen tuomaristo valitsi kilpailun voittajakuvat kansallisten kilpailusarjojen voittajakuvista kolmen pääkriteerin perusteella. Tärkeitä olivat tekninen laatu, omaperäisyys ja kuvan käyttökelpoisuus Wikipediassa.
Kilpailussa oli mukana yhteensä 50 maata ja aluetta, 14 000 osallistujaa ja 258 000 kuvaa.
Työ Wiki Loves Monuments -kuvien parissa jatkuu myös kilpailun jälkeen. Seuraavaksi Wikipedian kirjoittajat alkavat lisätä niitä suomenkielisen Wikipedian artikkeleihin.
2. Al Khazneh (englanniksi) Petra, Jordania. Kuvaaja Mustafa Waad Saeed. CC BY-SA 4.0.
3. Gloucesterin tuomiokirkko Gloucester, Iso-Britannia. Kuvaaja Christopher Cherrington. CC BY-SA 4.0.
4. Pancha Ratna Govindan temppeli (englanniksi)Puthia, Bangladesh. Kuvaaja Abdul Momin. CC BY-SA 4.0.
5. Baitul Mukarram Dhaka, Bangladesh. Kuvaaja Shahriar Amin Fahim. CC BY-SA 4.0.
6. Nyatapolan temppeli (saksaksi) Bhaktapur, Nepal. Kuvaaja Nrik Kiran. CC BY-SA 4.0.
7. Scheibler & Grohman -tehtaan voimalaitos (Wikidata) Łódź, Puola. Kuvaaja Marian Naworski. CC BY-SA 4.0.
8. Paraskeva Pyatnitsan kirkko, Leshina, Arkangelin alue, Venäjä. Kuvaaja Mihail Prohorov. CC BY-SA 4.0.
9. Kulkuepaneeli-kalliopiirros. Comb Ridge (englanniksi), Yhdysvallat. Kuvaaja Marc Toso. CC BY-SA 4.0.
10. Devan linnoitus (englanniksi) Deva, Romania. Kuvaaja Dragos Pirvulescu. CC BY-SA 4.0.
11. Baitul Mukarram Dhaka, Bangladesh. Kuvaaja Md. Nazmul Hasan Khan. CC BY-SA 4.0.
12. Sainte-Foyn luostarikirkko Conquesissa (englanniksi) Conques-en-Rouergue, Ranska. Kuvaaja Krzysztof Golik. CC BY-SA 4.0.
13. Christiansborg Kööpenhamina, Tanska. Kuvaaja Maksym Prysiazhniuk. CC BY-SA 4.0.
14. Länsilaituri. Brighton, Iso-Britannia. Kuvaaja Chris Terajet (@christerajet). CC BY-SA 4.0.
15. Hardinge-silta (englanniksi). Paksey, Ishwardi, Pabna, Bangladesh. Kuvaaja Shahriar Amin Fahim (@shahriar.fahim.the_photograph). CC BY-SA 4.0.
Kaikki kansainväliseen sarjaan osallistuneet kuvat
Julkaistu 21.12.2018 kategoriassa GLAM, Uncategorized, kirjoittanut Susanna Ånäs.
Wiki Loves Monuments -valokuvauskilpailun 10 suomalaista finalistia on valittu
Kansainvälisen Wiki Loves Monuments -valokuvauskilpailun finalistit on nyt valittu 56 kilpailuun osallistuvassa maassa. Maailman historiallisia rakennuksia ja merkittäviä kulttuuriympäristöjä kuvattiin eri puolilla maailmaa syyskuussa järjestetyissä osakilpailuissa. Wikimedia Suomi ry järjesti kilpailun yhdessä Museoviraston kanssa toista kertaa. Tänä vuonna kilpailu on myös osa Kulttuuriperinnön eurooppalaista teemavuotta.
Suomessa järjestettiin lisäksi paikallinen jälleenvalokuvaussarja, jossa kuvattiin uudelleen historiallisten valokuvien näkymiä ennen ja nyt -kuvapareiksi.
“Kolmesta ja puolesta tuhannesta ehdokkaasta valitsemamme kymmenen parasta valokuvaa edustavat monipuolisesti erilaisia kuvateemoja sekä erityylisiä kohteita. Jälleenvalokuvien sarjassa päädyimme palkitsemaan kaksi valokuvaajaa, jotka erottuivat joukosta selkeästi edukseen”, kommentoi tuomariston puheenjohtaja Mojo Erämetsä.
Tuomariston jäseninä toimivat graafikko Tommi Kovala, rehtori Riitta Moisander, vierailijaprofessori Elina Paasonen, valokuvaaja Jussi Tiainen ja valokuvaaja Soile Tirilä.
Finalistikuvat aakkostettuna kuvan otsikon mukaan:
Helsingin tuomiokirkko. Kuvaaja Julie Tsarfati. https://commons.wikimedia.org/wiki/File:Helsinki%27s_Cathedral.jpg. CC BY-SA 4.0.
Herttoniemen kartano. Kuvaaja Edwardina von Boxis. https://commons.wikimedia.org/wiki/File:Herttoniemen_kartano_tammikuja_talvi_Helsinki.jpg. CC BY-SA 4.0.
Hossan värikallion kalliomaalaus. Kuvaaja Eerik Lehto. https://commons.wikimedia.org/wiki/File:Hossan_värikallio.jpg. CC BY-SA 4.0.
Kansalliskirjaston eteläsali. Kuvaaja Marit Henriksson. https://commons.wikimedia.org/wiki/File:Helsinki_University_Library_Interior_B_-_Marit_Henriksson.jpg. CC BY-SA 4.0.
Petäjäveden vanha kirkko talvipäivänä. Kuvaaja Maarit Siitonen. https://commons.wikimedia.org/wiki/File:Petäjäveden_vanha_kirkko_talvipäivänä.jpg. CC BY-SA 4.0.
Sunilan tehtaat ja asuinalue. ”Maailman kaunein tehdasrakennus” talvella kuvattuna Kymijoen Huumanhaaran yli. Kuvaaja Janiwiki0. https://commons.wikimedia.org/wiki/File:Sunilan_Sellutehdas_Kotka.jpg. CC BY-SA 4.0.
Särestöniemen erämaatila ja ateljee, maatilan sauna. Kuvaaja Hti-358. https://commons.wikimedia.org/wiki/File:The_Särestöniemi_Museum_Farm_House_and_the_Old_Sa.jpg. CC BY-SA 4.0.
Tampereen tuomiokirkon katto. Kuvaaja Old Pionear. https://commons.wikimedia.org/wiki/File:Tampereen_tuomiokirkko_(katto).jpg. CC BY-SA 4.0.
Tönnönkosken silta ja myllypaikka. Kuvaaja Pia Simonen. https://commons.wikimedia.org/wiki/File:Tönnön_mylly_pakkaspäivänä.jpg. CC BY-SA 4.0.
Vaajakosken vanha vesivoimalaitos. Kuvaaja Teuvo Salmenjoki. https://commons.wikimedia.org/wiki/File:Vanha_voimalaitos.jpg. CC BY-SA 4.0.
Tuntemattoman valokuvaajan kuva Rauman kanaalin meren puoleiselta osalta vuosilta 1900-1920, Rauman museo, Public Domain. https://ajapaik.ee/?album=20156&photo=148055&order1=time&order2=added&page=1
Amandan 8.10.1907 sisarelleen lähettämä postikortti vuosilta 1902–1910, Rauman museo, Public Domain. https://ajapaik.ee/?album=20156&photo=148052&order1=time&order2=added&page=1
Toivonen Niilo: Punavankeja Suomenlinnan IV piirin Susisaaren vankileirillä, 1918. https://ajapaik.ee/?album=20076&photo=148062&order1=time&order2=added&page=2
Kiväärimiehiä Kasarmitorilla, 1918. Museovirasto, CC BY 4.0. https://ajapaik.ee/?album=20076&photo=147697&order1=time&order2=added&page=3
Kaikki kilpailuun osallistuvat valokuvat talletetaan julkisesti Wikimedia Commonsiin. Ne ovat käytettävissä vapaasti avoimella Creative Commons Nimeä-JaaSamoin 4.0 -lisenssillä. Sen ehtona on, että kuvaajan nimi ja lisenssi mainitaan aina käytön yhteydessä ja että toinen teos, jossa kuvaa käytetään, lisensoidaan samoin.
Jälleenvalokuvien lisenssi on Creative Commons Nimeä 4.0.
Suomen kilpailusarjan voittaja julkistetaan Kansallismuseon Ateljeessa järjestettävässä palkintojenjakotilaisuudessa Mannerheimintie 34, Helsinki 18.11.2018 klo 13.00. Tilaisuus on avoin kaikille. Tervetuloa!
Kansainvälisen kilpailun voittajat julkistetaan joulukuun alkupuolella.
Kansainvälisen kilpailun finalistit sitä mukaa, kun ne julkistetaan eri maissa
Kaikki osallistuvat kuvat https://commons.wikimedia.org/wiki/Category:Images_from_Wiki_Loves_Monuments_2018
Julkaistu 01.11.2018 kategoriassa Uncategorized, kirjoittanut Susanna Ånäs.
Loppukiri Wiki Loves Monuments -kilpailussa
Wiki Loves Monuments -kilpailuun ehtii osallistua vielä syyskuun ajan! Maailmanlaajuisesti kilpailuun on ladattu tähän mennessä yhteensä 165 113 kuvaa, ja Suomessa 1729 kuvaa 76 lataajalta. Viime vuonna kuvia oli 27.9. mennessä ladattu saman verran.
Kilpailu on tuonut myös aikaisemmin julkaisemattomia kuvia avoimeen käyttöön. Jälleenvalokuvaushaastetta varten on avattu historiallisten valokuvien kokoelmia Savonlinnasta, Punkaharjulta ja Raumalta. Kuvajulkistusten yhteydessä järjestettiin kuvaussafareita kesän ja syksyn kuluessa.
Satamalaituria juhannuksena, 1920 ja 1932 välisenä aikana, Public Domain, V. A. Sihvonen – Savonlinnan maakuntamuseo
V. A. Sihvonen oli savonlinnalainen valokuvaaja, jonka koko suku toimi valokuvaajina 1800-luvun lopusta alkaen. Savonlinnan maakuntamuseo avasi laajasta tuotannosta Wikimedia Commonsiin ja Ajapaikin Savonlinna -kansioon n. 50 kuvan kokoelman Savonlinnan näkymiä.
Nuutti Kanervan kokoama Punkaharju-postikorttien kokoelma julkistettiin avoimeksi Lustossa järjestetyn Punkaharju valokuvissa -seminaarin yhteydessä. Kuvat löytyvät Ajapaik-sovelluksen Punkaharju-kansiosta ja Wikimedia Commonsista. Kuvista löytyneiden tietojen avulla täydennettiin myös Punkaharjun paikkoja ja paikannimiä OpenStreetMap-kartassa.
Luston näyttelyn Anni Hemminkisen kuvat olivat esillä myös Hotelli Punkaharjun tornissa. Ikkunoiden takana kansallismaisema ukkosmyrskyssä. Kuva Susanna Ånäs CC BY 4.0.
Raumalla valokuvaaja Jari Sorjonen opasti Rauman museon kokoelmien postikorteista muodostettua kuvausretkeä. Tälläkään kertaa ei selvitty ilman sadetta, mutta se ei pysäyttänyt innostunutta kuvausryhmää. Syntyneet kuvaparit on lisätty Ajapaikin Rauma-kansioon ja alkuperäiset Wikimedia Commonsiin.
Rauman kuvausretki käynnistymässä. Kuva Susanna Ånäs CC BY 4.0.
Rauman kanaalin meren puoleiselta osalta. Kuvaaja tuntematon. Kuva: Rauman museo, Public Domain.
Syyskuussa Vantaan kaupunginmuseo järjesti Valokuvaa Vantaa -valokuvausretkiä ja Wiki Loves Monuments oli mukana Aviapoliksen retkellä. Lokakuussa Vantaan kaupunginmuseo järjestää kaksi Wikipedian muokkaustapahtumaa, jossa kuvia pääsee käyttämään. Tulevina vuosina kilpailuun tulee mukaan lisäksi myös lisää kuntien kaavalla suojelemia kulttuuriperintökohteita.
Vantaan kuvausretkellä kuvattiin uudempaa kulttuuriperintöympäristöä. Kuva Susanna Ånäs CC BY 4.0
Julkaistu 27.09.2018 kategoriassa Uncategorized, kirjoittanut Susanna Ånäs.
Valokuvausretkiä kaupungeissa ja kulttuurimaisemissa
Sata vuotta sitten valokuvaus oli jo yleistynyt ja moni ryhtyi valokuvaajaksi. Osa perusti ateljeen, mutta elantoa oli hankittava myös ateljeen ulkopuolella. Valokuvaajat kiersivät pienemmillä paikkakunnilla kuvaamassa häissä ja hautajaisissa tai kyläkaupan pihalla potretteja ottamassa. Lisätuloja sai kuvaamalla nähtävyyksiä ja painattamalla niistä postikortteja.
Nyt kuvaamme näitä kuvia uudelleen
Punkaharjun historiaa valokuvien kautta käsitellään Punkaharju valokuvissa -seminaarissa lauantaina 8.9. Näyttelyvierailujen jälkeen lähdemme kuvaussafarille Hotelli Punkaharjun maisemista n. klo 16.00. Kuvaussafaria johtaa Nuutti Kanerva, joka on kerännyt ja jälleenvalokuvannut historiallisen postikorttikokoelman Punkaharjulta. Retki toteutetaan yhdessä Suomen metsämuseo Luston kanssa. Lisätietoa seminaarista ja safarin Facebook-tapahtuma.
Vantaan kaupunginmuseon näyttely #ThrowbackVantaa – Kuvia kotiseudusta ennen ja nyt kannustaa kaupunkilaisia tutustumaan kotikaupunkiinsa valokuvaamalla. Kaupunginmuseo järjestää syyskuussa Valokuvaa Vantaa -kierroksia. 13.9. valokuvataan Hakunilassa, 20.9. Aviapoliksessa ja 27.9. Vantaankoskella. Tapahtumat järjestää Vantaan kaupunginmuseo. Lisätietoja.
Raumalla jälleenvalokuvaamme lauantaina 22.9. raumalaisia näkymiä. Finnasta löytyvien historiallisten kuvien lisäksi kuvattavanamme on historiallisia postikorttikuvia Raumasta. Retkeä johtaa valokuvaaja Jari Sorjonen. Kokoontuminen klo 13.00 Vanhalla Raatihuoneella, Kauppakatu 13. Retki järjestetään yhdessä Rauman museon kanssa. Lisätietoa: Facebook-tapahtuma.
Vanhoja valokuvia voi helposti jälleenvalokuvata Ajapaik-kännykkäsovelluksella tai sopivia kuvia voi etsiä Finna.fi -palvelusta. Kerromme lisää sivulla http://wlm.wikimedia.fi/osallistuminen/
Kokoamme parhaat neuvot kuvaussafarin järjestämiseksi Wiki Loves Monuments -sivustolle. Kuka tahansa voi kuvata kulttuuriperintökohteita tai jälleenvalokuvata vanhoja valokuvia, mutta yhdessä se on hauskempaa. Jos järjestät safarin, tiedotamme siitä.
Oskari Rajala aloitti valokuvaajana Turussa 99 vuotta sitten. Hän kiersi Suomea moottoripyörällä kuvaamassa kirkkoja, ja kuvat painettiin postikorteiksi. Tänään Rajala tarjoaa kilpailun pääpalkinnon 200€ lahjakortin Rajala Pro Shopiin.
Jälleenvalokuvaussarjan palkinnoksi olemme valinneet Juhan Suonpään kirjan Isoisä – Tampere 1918. Kirjassa nykynäkymiin sulautuvat sisällissodan valokuvat ovat taustana kertojan isoisän tarinalle.
Kaikki kansainväliseen kilpailuun valitut 10 parasta palkitaan Museokortilla, joka oikeuttaa ilmaiseen sisäänpääsyyn 280 museossa.
Rauman museo tarjoaa parhaalle Raumaa kuvaavalle kuvalle erikoispalkinnon. Voittaja valitaan yleisöäänestyksellä museon Facebook-sivulla.
Rauman museon esimerkkiä seuraten paikalliset organisaatiot voivat tarjota palkinnon parhaalle paikkakunnalla kuvatulle kuvalle. Ilmoitamme palkinnot sivulla http://wlm.wikimedia.fi/palkinnot/.
Julkaistu 06.09.2018 kategoriassa GLAM, kirjoittanut Susanna Ånäs.
Wiki Loves Monuments -tuomaristolta vinkkejä kuvaamiseen
Wiki Loves Monuments -valokuvauskilpailu alkaa ensi lauantaina. Kilpailussa kuvataan suomalaisia suojeltuja rakennuksia, valtakunnallisesti merkittäviä rakennettuja ympäristöjä ja arkeologisia kohteita. Wikimedia Suomi ry ja Museovirasto järjestävät kilpailun Suomessa nyt toista kertaa. Viime vuonna kuvia kertyi 2259 kappaletta 92 kuvaajalta. Näistä jo kolmasosa on käytössä Wikipedian kuvituksena.
Tämän vuoden kotimaiseen kilpailuun on mahdollista osallistua myös jälleenvalokuvaamalla historiallisia valokuvia niiden tapahtumapaikoilla. Kilpailusarjan erityisteemana ovat vuonna 1918 kuvatut kuvat. Vanhoista ja uusista kuvista muodostuu ennen ja nyt -kuvapareja samalla kun paikoista muodostuu muistopaikkoja kartalle.
Tuomariston neuvoja onnistuneisiin valokuviin
Olen toiminut Art Directorina useissa mainostoimistoissa viimeisen kahdenkymmenen vuoden aikana. Päätyöni ohella toteutan itseäni erilaisten omien valokuvaprojektien kautta. Yksi sellainen on ”Aikamatkakuvia Helsingistä”.
Kun lähdet suunnittelemaan kuvausta, niin mieti millainen sää ja vuorokauden aika kyseiseen kuvaan parhaiten sopisi ja yritä päästä kuvaamaan sellaisella hetkellä. Esimerkiksi suora auringonpaiste pilvettömältä taivaalta ei ole kuvauksen kannalta kovin ihanteellinen tilanne. Vielä tarkempaa suunnittelua varten kannattaa ladata puhelimeen sovellus, jolla voit helposti tarkistaa mistä suunnasta ja miltä korkeudelta aurinko paistaa mihinkin aikaan.
Olen graafinen suunnittelija. Oma alani on tiedon visualisointi. Tiedon on oltava näkyvää, että useimmat ihmiset sen ymmärtävät.
Sinulla on tehtävä: kerro kuvan keinoin tärkein asia kohteesta. Teoksesi on sekä dokumentaarisesti että taiteellisesti vahva. Kun saavut paikalle, saat monia ideoita. Älä toteuta niistä ensimmäistä heti, vaan valitse saamistasi oivalluksista paras.
Riitta on kouluttanut sukupolvittain taiteen moniosaajia Savonlinnan taidelukiossa. Hänet tunnetaan työstään taiteen ja kulttuurin puolesta Etelä-Savossa.
Olen journalisti, joka rakastui digitaalisen kerronnan mahdollisuuksiin muutoksen mukana, tehtävä kerrallaan.
Juuri alkaneen lukuvuoden 2018–2019 työskentelen Tampereen yliopistossa journalistiikan oppiaineen vierailijaprofessorina. Pyrin jakamaan työssäni oppimaani journalismin ja kuvajournalismin opiskelijoille sekä oppimaan itse opiskelijoilta ja uusilta kollegoiltani.
Kuvaaminen edellyttää aina valintoja. Mieti ensin, mitä haluat kuvallasi kertoa ja dokumentoida, vasta sitten, miten aiot sen tehdä.
Tutustu kohteeseesi rauhassa. Yksityiskohdat voivat paljastaa yllättäviäkin asioita kuvattavasta kohteesta.
Konteksti vaikuttaa paljon siihen, miten tulkitsemme kuvaa. Emme aina pysty itse vaikuttamaan, missä yhteydessä kuva on esillä.
Keskustele muiden kanssa kuvista ja näytä töitäsi. Saat arvokasta palautetta ja uusia ideoita.
Lapsenlapset kutsuvat Äijäksi. Harrastan valokuvausta ja hengissä pysymistä.
Olen valokuvaaja – ollut jo vuodesta 1975. Olen kuvannut arkkitehtuuria, designia ja taidetta sekä kustantanut taidekirjoja. Olen tehnyt useita yksityisnäyttelyitä, joita on ollut lähes kolmessakymmenessä maassa. Tällä hetkellä nautin ylimääräistä taiteilijaeläkettä.
Käytä jalustaa. Sommittele huolellisesti. Seuraa auringon liikkeitä. Tarkkaile kuvattavaa kohdetta eri vuorokauden aikoina ja erilaisissa valoissa. Muista, että valokuva on kaksiulotteista taidetta ja arkkitehtuuri kolmiulotteista. Sinulla on valta valita se yksi piste, josta kohteesi on parhaimmillaan. Lopuksi: pystyt linjat ovat pystyjä myös kuvissa!
Olen arkkitehtuurikuvaukseen ja rakennetun kulttuuriympäristön dokumentointiin erikoistunut intohimoinen voimalajeja harrastava palstaviljelijä.
Kuvasitpa kännykällä, tabletilla, kompaktikameralla tai järjestelmällä tutustu käytössäsi olevan laitteen tekniikkaan. Puhelimestasikin löytyy muita kuin automaattiasetuksia ja kompaktikameroilla pääsee jo puoliautomatiikan ja manuaalisäätöjen maailmaan.
Kuvatessasi rakennuksia kiinnitä huomiota pysty- ja vaakalinjoihin. Jos joudut tilttaamaan eli kallistamaan kameraa ylöspäin pystylinjat kapenevat kuvassa ylöspäin. Helpottaa, jos hakeudut kuvatessa ylemmäs suhteessa kohteeseen. Mikäli mahdollista, käytä jalustaa. Linjoja voi korjata myös kuvankäsittelyohjelmalla, mutta maltillisesti niin, etteivät mittasuhteet vääristy.
Hyödynnä rekisteriaineistoja monipuolisesti: Museoviraston www.rky.fi ja www.kyppi.fi palveluista löytyy valokuvien lisäksi myös kartta-aineistoa ja lyhyet kuvaukset kohteiden historiasta. Tutustu kohteesi historiaan, siten voit saada uusia kuvausideoita.
Kirkas auringonpaiste ei useinkaan ole paras kuvaussää. Tarkkaile ja kuvaa kohdettasi eri vuorokaudenaikoina ja erilaisissa valaistus- ja sääolosuhteissa.
Linna, rautatieasema, kirkko, kauppakeskus, kerrostalo, tori, hautaröykkiö, rantatie, katunäkymä…. Mieti miten kuvauskohdettasi käytetään, miten ihmiset ja heidän toimintansa voisi kuvissa näkyä.
Tutustu kilpailuun osoitteessa wlm.wikimedia.fi!
Tulosta Wiki Loves Monuments -juliste työpaikalle, koulun seinälle, lipputiskille tai kerhotilaan ja houkuttele asiakkaasi, kollegasi tai oppilaasi kuvaamaan!
Julkaistu 29.08.2018 kategoriassa GLAM, kirjoittanut Susanna Ånäs.
Wiki Loves Monuments tulee taas!
Vuosittainen maailmanlaajuinen valokuvauskilpailu Wiki Loves Monuments järjestetään taas syyskuussa.
Suomen osakilpailussa kuvataan eri puolilla maata sijaitsevia kulttuuriperintökohteita. Tämän vuoden kotimaiseen kilpailuun voi osallistua myös jälleenvalokuvaamalla historiallisia valokuvia niiden tapahtumapaikoilla. Erityisteemana ovat vuonna 1918 kuvatut kuvat. Vanhoista ja uusista kuvista muodostuu ennen ja nyt -kuvapareja samalla kun paikoista muodostuu muistopaikkoja kartalle.
Kilpailuun osallistutaan etsimällä kuvattava kulttuuriperintökohde kohdeluettelon tai kartan avulla ja tallentamalla kuva 1.–30.9.2018 välisenä aikana. Kuva saa olla otettu aikaisemminkin. Finnasta löytyviä vanhoja valokuvia jälleenvalokuvataan Ajapaik-mobiilisovelluksella Androidille, jolla kuvaparin voi myös ladata kilpailuun.
Museoiden kannattaa nyt houkutella kävijöitä kuvaamaan paikallisia kohteita, koululaiset tai opiskelijat voivat tehdä kuvaamisesta tämän syksyn projektin ja fotokerhot voivat järjestää kuvaussafareita. Tutustu vinkkeihin Wiki Loves Monuments -sivustolla!
Kilpailuun osallistuvat kuvat tulevat vapaaseen käyttöön Wikimedia Commons -sivustolla. Lisäksi Museovirasto arkistoi valikoidun otoksen kuvia kuvakokoelmiinsa pysyvää säilytystä varten.
Suomen osakilpailun järjestävät Wikimedia Suomi ry ja Museovirasto yhteistyössä Finnan ja Ajapaikin kanssa. Kilpailu on osa meneillään olevaa Kulttuuriperinnön eurooppalaista teemavuotta.
Julkaistu 21.08.2018 kategoriassa GLAM, kirjoittanut Susanna Ånäs.
Wikimedia Sverige hävisi oikeustaistelun avoimista julkisen taiteen kuvista
Wikimedia Sverige on hävinnyt oikeustaistelun Patentti- ja markkinatuomioistuimessa tekijänoikeusjärjestö BUSia vastaan. BUS haastoi voittoatuottamattoman yhdistyksen oikeuteen vuonna 2014, koska se julkaisi valokuvia julkisesta taiteesta sivustolla offentligkonst.se. Ruotsin tekijänoikeuslainsäädännön mukaan julkista taidetta on lupa kuvata ja levittää maisemanvapauden perusteella. BUSin mukaan se ei kuitenkaan kata online-levitystä, vain jakelun painotuotteina. Korkein oikeus otti kantaa tapauksessa Wikimedia Sverigea vastaan 2016. Nyt vasta perustettu Patentti- ja markkinatuomioistuin tuomitsee Wikimedia Sverigen maksamaan 750 000 kruunua korvauksina.
Patentti- ja markkinaoikeuden tuomio
BUSin tiedote: Ny dom: Konstnärerna fick rätt mot Wikimedia
Wikimedia-säätiön blogipostaus aiheesta 4.4.2016: A strike against freedom of panorama: Swedish court rules against Wikimedia Sverige
Offentligkonst.se on Wikimedia Sverigen tuottama verkkosivusto, joka näyttää kartalla julkisten taideteosten sijainteja, linkittää niiden Wikimedia Commonsiin talletettuun kuvaan ja mahdolliseen niistä kirjoitettuun Wikipedia-artikkeliin. Ruotsin tekijänoikeusorganisaatio BUS haastoi Wikimedia Sverigen oikeuteen väitetystä kolmelle kuvalle aiheutetusta tekijänoikeusrikkomuksesta.
Taideteokset ovat tekijänoikeuden alaisia, mutta EU-jäsenmaissa on säädetty poikkeus julkisessa tilassa olevien tekijänoikeuden alaisten teosten esittämisestä. Poikkeus vaihtelee maasta toiseen. Ruotsissa on tähän saakka ollut luvallista kuvata ja levittää vapaasti sekä rakennuksia että taideteoksia kuvaavia kuvia. Suomessa rakennusten kuvaaminen ja kuvien levittäminen on sallittua, mutta taideteoksista otettuja kuvia ei saa käyttää ansiotarkoituksessa.
Pian harvinaisia keräilyesineitä CC BY 4.0 Susanna Ånäs
Päätöksen mukaan julkiseen tilaan pysyvästi sijoitetun teoksen kuvaa ei saa jakaa internetissä ilman tekijän nimenomaisesti antamaa suostumusta. Koska kuvien linkittäminen on tapahtunut ilman taiteilijoiden suostumusta, se on katsottu tekijänoikeusrikkomukseksi. Tämä on vastoin aikaisempaa maisemanvapauden määrittelyä. Kuvien levittäminen painetussa muodossa on edelleen luvallista, myös kaupallisesti. Wikimedia Sverigen toiminnanjohtaja John Andersson miettii, onko tässä nähty mahdollisuus maisemanvapauden kaventamiseen. ”Onko Ruotsissa enää maisemanvapautta tämän jälkeen?”
Mikä on yleisön reaktio?
Sara Mörtsell, Wikimedia Sverigen koulutusvastaava kertoo, että päätös on Wikimedia-yhteisössä vastaanotettu järkytyksellä ja kauhistuneena. Sitä on laajasti pidetty absurdina ja yleisen oikeustajun vastaisena. John Anderssonin mukaan lain tulkinta on haitallinen kaikille osapuolille, mukaan lukien taiteilijoille, joiden teoksiin ei voi enää linkittää. ”Se kutistaa yksilön vapauksia toimia sekä julkisessa tilassa että internetissä”, sanoo Andersson.
Kenellekään ei ole selvää, mitä muita julkaisuja tai kuvia päätös tulee koskemaan. Korvausten kohteena voivat tulla olemaan monet muut alustat ja aineistot. Anderssonin mukaan päätös vaikuttaa kaikkiin internet-alustojen julkaisijoihin pienestä blogista alkaen, olivat ne kaupallisia tai eivät. ”BUS otti kohteekseen pienen koulutusaineistoja tuottavan epäkaupallisen yhdistyksen, mutta samalla myös suuret organisaatiot häviävät.”
Ei ole myöskään vielä selvää, mitä Wikimedia Commonsissa oleville julkisen taiteen kuville tapahtuu.
Wikimedia Sverigelle vaikutukset ovat hyvin konkreettisia. Offentligkonst.se-palvelun kehittäjän André Costan työ on tänään alkanut poistamalla palvelusta linkit kaikkiin Wikimedia Commonsin kuviin, joiden tekijänoikeus on voimassa. Palvelussa on jäljellä kuitenkin vielä sen keskeinen sisältö, jonka kerääminen on ollut suuri urakka: teosten perustietoja, sijaintitiedot ja linkit teoksiin liittyviin Wikipedia-artikkeleihin.
Miten Wikimedia Sverige saa maksettua sakon?
Päätös tulee leimaamaan Wikimedia Sverigen toimintaa tulevaisuudessa. Rahaa tullaan tarvitsemaan sekä sakkoihin että avoimen julkaisemisen edistämiseen. Wikimedia Sverige on käynnistänyt joukkorahoituskampanjan kulujen kattamiseksi. Henkilökuntaa ei jouduta irtisanomaan, pahinta varten on säästetty jo aiemmin ja Wikimedia-säätiö antaa lakikonsultaatiota, mutta tapauksen jälkeen ei liikkumavaraa enää ole.
Parhaimmillaan päätös antaa sysäyksen tekijänoikeuslainsäädännön mukauttamiseksi enemmän avoimia aineistoja ja internetlevitystä palvelevaksi.  ”Tämä on selkeä päätös, jonka johdosta ihmiset haluavat muutosta. Toivomme, että ruotsalaiset poliitikot ottavat tehtäväkseen lain uudistamisen”, Andersson linjaa.
Wikimedia Sverigen kriisipalaveri CC BY 4.0 Susanna Ånäs
Artikkelia on päivitetty korjaamalla oikeinkirjoitusta ja lisäämällä linkkejä tiedotteisiin 8.7. klo 8.44.
Julkaistu 07.07.2017 kategoriassa GLAM, kirjoittanut Susanna Ånäs.
Mitä Suomesta kirjoitetaan Wikipediassa muilla kielillä, mutta ei suomeksi?
Wikidata, Wikimedia-perheen dataprojekti sai alkunsa, kun kaikenkielisten Wikipedia-artikkeleiden kielilinkit siirrettiin yhteen tietokantaan. Jokaisesta aiheesta on nyt yksi kohde Wikidatassa ja siitä kirjoitetut erikieliset artikkelit viittaavat toisiinsa sen avulla.
Sen ansiosta voi esimerkiksi löytää, mitä artikkeleita Suomesta on kirjoitettu muilla kielillä, mutta ei suomeksi. Kokeile Not in the other language -hakua!
Kiehtovia ovat erityisesti puuttuvat artikkelit Suomessa vaikuttaneista henkilöistä.
Miten artikkeleita voi kääntää vaivattomasti?
Kun asentaa käännöstyökalun omissa Wikipedia-asetuksissa, saa käyttöön kääntämistä helpottavat ominaisuudet.
Selatessa muun kielistä Wikipediaa, puuttuvan artikkelin kielilinkki näkyy harmaana, kun puolestaan olemassaolevan artikkelin linkki on sininen. Harmaata linkkiä klikkaamalla pääsee kääntämään artikkelia sille kielelle.
Työkalu auttaa paljossa: Se löytää vastaavia linkkejä suomenkielisestä Wikipediasta alkuperäiskielen linkeille. Käytettävissä on myös automaattikäännös. Lisätyötä vaativat erityisesti luokittelu ja lähteiden tarkistaminen. Teksti ei ole myöskään valmista, eikä automaattikäännöksen tarjoamiin käännöksiin kannata kritiikittä luottaa, vaan jokainen tiedonsiru on tarkistettava.
Omat käännökset näkyvät nyt uudessa valikossa. Käännöksen voi jättää toistaiseksi julkaisematta, jos on epävarma lähteistä tai faktoista ja julkaista vasta tarkistettuaan.
Joidenkin korjausten tekeminen on kuitenkin helpompaa julkaistussa artikkelissa Visuaalisen muokkaimen avulla, kuten esimerkiksi lähdeviitteiden tekeminen.
Jos työstät artikkelia vielä useita tunteja, kannattaa artikkelin alkuun ensin lisätä malline Työstetään.
Otsikkokuva: Festmåltid vid hovet i Wien ”En grand couvert” (Wikidata), Johan Lundbergin tekemäksi väitetty – Nationalmuseum, Public Domain. Kuvan henkilöt: Adam Horn af Ekebyholm, Birgitta Christina Sparre, Ulrika Lovisa Tessin, Gustav David Hamilton, Karl VI, Elisabet Kristina, Carl Gustaf Tessin, Ludwig Altheim, Cobentzl ja Rudolf Josef I
Julkaistu 01.01.2017 kategoriassa Vinkkejä, kirjoittanut Susanna Ånäs.
Upscaling Images in Helsinki Rephotography 02.10.2021
Suomen saaristo Wikipediassa 03.09.2021
August in Helsinki Rephotography 31.08.2021
Helsinki Rephotography From The Eyes of an Intern 30.07.2021
Women and Non-binaries in Red 15.07.2021
Äksä: Kun some tuli taloon
Ilmapiiri ja käytöstavat - Wikimedia Suomi: Kysely: Mikä saisi sinut julkaisemaan lisää artikkeleita?
Tuntuuko sinustakin, että internet on pilalla? Ylen haastattelussa Wikipedian johtaja, joka uskoo, että nyt alkaa uusi aika: ”Tilinteko on todennäköinen” – Suomi: Kun some tuli taloon
Jalkautunut, avoin opetus ja yliopiston vaikuttavuus: Opiskelijat avoimen tiedon tuottajina yhteiskunnassa – Think Open: Kylmä sota, kuuma tietosanakirja: 136 lähdeviitettä ja 10 artikkelia kurssityönä Wikipediaan
Wikimanian vallassa - Nykytaiteen museo Kiasma: Bringing Cultural Heritage to Wikipedia
Moottorina toimii WordPress Teema: WMFI Theme (Twenty Twelve).